text: সর্ব ভারতীয় ফুটবল ফেডারেশন (; এছাড়াও সংক্ষেপে এআইএফএফ নামে পরিচিত) হচ্ছে ভারতের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৭ সালে প্রতিষ্ঠিত হয়েছে। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৭ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ভারতের রাজধানী নতুন দিল্লিতে অবস্থিত।
  
  এই সংস্থাটি ভারতের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ইন্ডিয়ান সুপার লীগ, আই-লিগ এবং ভারতীয় নারী লীগের মতো প্রতিযোগিতার সকল কার্যক্রম পরিচালনা করে। বর্তমানে সর্ব ভারতীয় ফুটবল ফেডারেশনের সভাপতির দায়িত্ব পালন করছেন প্রফুল প্যাটেল এবং সাধারণ সম্পাদকের দায়িত্ব পালন করছেন কুশল দাস।
  
  ইতিহাস
  ১৯৯৬ সালে সর্ব ভারতীয় ফুটবল ফেডারেশন জাতীয় ফুটবল লীগ নামে প্রথম একটি জাতীয় ফুটবল প্রতিযোগিতার আয়োজন করেছিল। পরবর্তীতে ২০০৭ সালে জাতীয় ফুটবল লীগকে পেশাদার ফুটবল লীগ হিসেবে প্রতিষ্ঠিত করে আই-লিগ নামে পরিবর্তন করে।
  
  পুরস্কার
  ২০১৪ সালের ফেব্রুয়ারি মাসে, এফআইসিসিআই কর্তৃক শ্রেষ্ঠ জাতীয় ক্রীড়া সংগঠন পুরস্কার অর্জন করেছে।
  
  কর্মকর্তা
  
  তথ্যসূত্র
  
  বহিঃসংযোগ
    
   ফিফা-এ সর্ব ভারতীয় ফুটবল ফেডারেশন 
   এএফসি-এ সর্ব ভারতীয় ফুটবল ফেডারেশন 
  
  বিষয়শ্রেণী:সর্ব ভারতীয় ফুটবল ফেডারেশন
  বিষয়শ্রেণী:১৯৩৭-এ ভারত-এ প্রতিষ্ঠিত
  বিষয়শ্রেণী:১৯৩৭-এ প্রতিষ্ঠিত ক্রীড়া সংস্থা
  বিষয়শ্রেণী:ভারতের ক্রীড়া নিয়ন্ত্রণ সংস্থা
  বিষয়শ্রেণী:ভারতের ফুটবল পরিচালনা পরিষদ
  বিষয়শ্রেণী:এএফসির সদস্য
title: সর্ব ভারতীয় ফুটবল ফেডারেশন